14. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ.Φ.910/7/89192 τη; 1/1 Αυγ.1997 (ΦΕΚ Β΄653) (Διόρθ. Σφαλμ. στο ΦΕΚ Β΄886/8  Οκτ.1997) Περί Κανονισμού Στρατιωτικών Οικημάτων. Έχοντας υπόψη: 1.Τις διατάξεις του άρθρου μόνου του Ν.Δ. 2475/1953 (Α΄191) και το Π. Δ. 129?92 (Άρθρ.1ο παρ. 5) «Περί περιορισμού συναρμοδιοτήτων κατά την έκδοση Υπουργικών αποφάσεων σε θέματα αρμοδιότητος Υπουργείων», και αφού λάβαμε υπόψη την από 3 Μαρτίου 1997 εισήγηση του ΓΕΣ/4ο ΕΓ. 2.Το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του Κρατικού Προϋπολογισμού, αποφασίζουμε: Κυρώνουμε το νέο Κανονισμό Στρατιωτικών οικημάτων των Αξιωματικών (ΣΟΑ) που συντάχθηκε από το ΓΕΣ/4ο ΕΓ. Η ισχύς τούτου αρχίζει από τη δημοσίευσή του στην Εφημερίδα της Κυβερνήσεως οπότε παύει η ισχύς του υπ’ αριθ. Σ.Κ. 330-6/89 παλαιού Κανονισμού. Η παρούσα να δημοσιευθεί στην Εφημερίδα της Κυβερνήσεως. Αθήνα, 14  Ιουλ. 1997 Ο ΥΠΟΥΡΓΟΣ ΑΘΑΝ.-ΑΠΟΣΤΟΛΟΣ ΤΣΟΧΑΤΖΟΠΟΥΛΟΣ (Αντί για τη σελ. 694,09(γ)  Σελ. 694,09(δ) Τεύχος 1387 Σελ. 97 15 Στέγαση Αξιωματικών 36.Θ.α.10-14 ΚΑΝΟΝΙΣΜΟΣ ΣΤΡΑΤΙΩΤΙΚΩΝ ΟΙΚΗΜΑΤΩΝ ΚΕΦΑΛΑΙΟ ΄Α ΔΙΟΙΚΗΤΙΚΑ ΟΡΓΑΝΑ ΣΟΑΥΠΟΧΡΕΩΣΕΙΣ Γενικά Άρθρ.1.-Προορισμός των Στρατιωτικών Οικημάτων Αξιωματικών (ΣΟΑ), στις διάφορες Φρουρές και Στρατόπεδα, είναι η προσωρινή στέγαση των αξιωματικών και Ανθυπασπιστών του Στρατού ξηράς που υπηρετούν στις Φρουρές αυτές και των οικογενειών τους. 2.Η προσωρινή εγκατάσταση στα Στρατιωτικά Οικήματα Αξιωματικών-Ανθυπασπιστών (ΣΟΑ) είναι καθαρά διοικητική σχέση, δεν ρυθμίζεται από τις διατάξεις του Αστικού Κώδικα ή από διατάξεις Νόμων περί μισθώσεων κατοικιών, διέπεται από τις διατάξεις του Κανονισμού αυτού και δεν παρέχει περισσότερα δικαιώματα από όσα ο κανονισμός καθορίζει 3.Η εγκατάσταση των δικαιούχων στα ΣΟΑ γίνεται κατά  την εξής σειρά: α. Κατ’ εξαίρεση για ορισμένες κατηγορίες προσωπικού που ορίζονται στο άρθρ. 15. β. Κατά σειρά προτεραιότητας των δικαιούχων, για τα εναπομένοντα οικήματα. 4.Για τη χρήση των οικημάτων καθώς και για τις λοιπές παρεχόμενες υπηρεσίες καταβάλλεται μηνιαίο μίσθωμα. 5.Τα ΣΟΑ ανήκουν κατά κυριότητα στο ΤΕΘΑ (σύμφωνα με το Νόμ. 4407/29)/ Επιτροπές Στέγασης Άρθρ.9.-1.Η καθαριότητα των κοινοχρήστων χώρων θα εξασφαλίζεται με την πρόσληψη καθαριστριών ή με ιδιωτικό συνεργείο, η οποία θα γίνεται με μέριμνα των Διοικουσών Επιτροπών των ΣΟΑ και με κατάρτιση σχετικού ιδιωτικού συμφωνητικού με αυτές για περιορισμένο χρόνο, αφού προηγουμένως εξετασθεί η καταλληλότητα αυτών.  2.Η αμοιβή των παραπάνω καθαριστριών θα βαρύνει τα κοινόχρηστα των κατοικούντων αναλογικά, με βάση τα τετραγωνικά μέτρα και όροφο κάθε διαμερίσματος. 3.Για τους θυρωρούς που μέχρι σήμερα υπάρχουν στα ΣΟΑ δε μεταβάλλεται τίποτε από αυτά που ισχύουν. 4.Η πρόσληψη νέων θυρωρών για τα ΣΟΑ απαγορεύεται. 5.Η συντήρηση του βιολογικού καθαρισμού (όπου υπάρχει) να ανατίθεται από τη Διοικούσα Επιτροπή ΣΟΑ σε άτομο, με τον καταρτισμό ιδιωτικού συμφωνητικού για περιορισμένο χρόνο, η αμοιβή του οποίου θα βαρύνει τα κοινόχρηστα των κατοικούντων στα ΣΟΑ. Ειδικά Στρατιωτικά Οικήματα Αγάμων Αξιωματικών Άρθρ.10.-1.Τα ΣΟΑ διακρίνονται στ ΣΟΑ  εγγάμων και αγάμων. Τα ζητήματα που αφορούν τα ΣΟΑ αγάμων ρυθμίζονται από τους Σχηματισμούς, οι οποίοι αναθέτουν όλα τα θέματα και τις διαδικασίες που απορρέουν από τον κανονισμό αυτό στους Στρατοπεδάρχες για όσα απ’ αυτά ευρίσκονται εντός Στρατοπέδων. Για τα εκτός Στρατοπέδων ΣΟΑ αγάμων ισχύουν τα άρθρ. 2 και 4 του κανονισμού αυτού. 18 36.Θ.α.14 Στέγαση Αξιωματικών 2.Στα ΣΟΑ αγάμων δικαιούνται στέγαση οι άγαμοι, χωρίς οικογένεια Αξ/κοί, Ανθ/στές και ΔΕΑ καθώς και οι έγγαμοι χωρίς οικογένεια Αξ/κοίΑνθ/στές. Προτεραιότητα στέγασης έχουν οι κατά βαθμό ανώτεροι και μεταξύ ομοιοβάθμων ο αρχαιότερος. Μέλη  Οικογενείας Άρθρ.11.-1.Μέλη οικογενείας για τον κανονισμό αυτό θεωρούνται η σύζυγος, τα παιδιά, οι γονείς, οι άγαμες αδερφές και οι ανήλικοι αδερφοί. 2.Οι γονείς και οι αδερφοίι θα υπολογίζονται εφόσον συντηρούνται αποκλειστικά από τον Αξιωματικό και αποδεδειγμένα συμβιούν με αυτόν. Περιοδική επίσκεψη και διαμονή με τον Αξιωματικό δεν θεωρείται συμβίωση. 3.Παιδιά που εργάζονται σε άλλη πόλη δε λαμβάνονται υπόψη ούτε για τη λήψη αναλόγων μορίων ούτε για το μέγεθος του διαμερίσματος. 4.Παιδιά που σπουδάζουν σε ΑΕΙ-ΤΕΙ, Στρατιωτικές Σχολές, Τεχνικές Σχολές, που είναι σε άλλη πόλη, λαμβάνονται υπόψη μόνο για τη λήψη αναλόγων μορίων και όχι για το μέγεθος του διαμερίσματος. Δικαιούμενοι Στέγασης Άρθρ.12.-1.Στα ΣΟΑ Εγγάμων δικαιούνται να στεγασθούν: α. Οι ανώτατοι  Αξιωματικοί, οι Συνταγματάρχες, οι επιτελάρχες Σχηματισμών και ο ανώτερος Διοικητής Φρουράς. Εφόσον οι παραπάνω είναι άγαμοι ή δεν συνοδεύονται από την οικογένειά τους θα τους διατίθενται από τα μικρότερα από πλευράς αριθμού δωματίων διαμερίσματα. Αυτό δεν ισχύει για τους ανωτάτους Αξιωματικούς και τον ανώτερο Διοικητή Φρουράς β. Οι έγγαμοι αξιωματικοί και ανθυπασπιστές οι οποίοι υπηρετούν στη φρουρά στην οποία υπάρχουν τα ΣΟΑ, εφόσον συνοδεύονται από τις οικογένειές τους. γ. Οι άγαμοι Αξιωματικοί και Ανθυπασπιστές οι οποίοι αποδεδειγμένα ζουν με τους γονείς τους, τις άγαμες αδελφές ή ανήλικους αδελφούς τους. Σε κάθε περίπτωση. προτιμώνται οι έγγαμοι με παιδιά. 2.Οι άγαμοι χωρίς οικογένεια Αξιωματικοί, Ανθυπασπιστές και ΔΕΑ, καθώς και οι έγγαμοι χωρίς οικογένεια δικαιούνται να στεγασθούν στα ΣΟΑ αγάμων όπου υπάρχουν. 3.Κατά την κρίση του οικείου Σχηματισμού και εφόσον υπάρχουν κενά, διαθέσιμα διαμερίσματα είναι δυνατό να εγκριθεί να στεγασθούν στα ΣΟΑ εγγάμων: α. Έγγαμοι χωρίς οικογένεια Αξ/κοί, εφόσον οι οικογένειές τους παραμένουν μακριά για λόγους σπουδών των παιδιών σε Λύκεια, ΑΕΙ-ΤΕΙ, ή λόγω εργαζομένης συζύγου (όταν είναι αδύνατη η συνυπηρέτηση) ή για λόγους σοβαρών ασθενειών που βεβαιώνονται από την ΔΥΓ. β. Άγαμοι χωρίς οικογένεια Αξιωματικοί βαθμού Ταγματάρχου και άνω. 4.Τα διαμερίσματα διατίθενται από άποψη αριθμού δωματίων ανάλογα με τα μέλη οικογένειας, προτιμωμένων μεταξύ του ίδιου αριθμού μελών των κατά βαθμό ανωτέρων ή μεταξύ ομοιοβάθμων των Αρχαιοτέρων Αξιωματικών. 5.Διευκρινίζονται τα παρακάτω: α. Ανάλογα με τις επιχειρησιακές ανάγκες και κατά την κρίση του Σχηματισμού είναι δυνατόν σε ότι αφορά μόνο τη στέγαση στα ΣΟΑ να ομαδοποιηθούν φρουρές και το σύνολο αυτών να θεωρείται σαν μία φρουρά. β. Σε περίπτωση Αξιωματικού ο οποίος έχει σύζυγο στρατιωτικό οιουδήποτε κλάδου των ΕΔ η στέγαση στα ΣΟΑ θεωρείται σαν στέγαση οικογένειας, για όποιον από τους δύο υποβάλλει την αίτηση, περιορίζεται σε μία διετία και για τη συγκεκριμένη φρουρά επηρεάζει και τους δύο συζύγους με ανάλογη ενημέρωση και των δύο καρτελλών. Εάν υπηρετούν σε διαφορετική φρουρά έχουν δικαίωμα να υπο «δ.βάλλουν αίτηση για στέγαση με μέλη οικογενείας αυτά που θα συνοδεύουν τον καθένα ξεχωριστά. γ. Από εκδόσεως της διαταγής στεγάσεως παρέχεται τρίμηνη προθεσμία μετακλήσεως της οικογένειας του Αξ/κού, του οποίου η σύζυγος εργάζεται στο δημόσιο και καθυστερεί η έκδοση αποφάσεως μεταθέσεως ή αποσπάσεώς της. «δ. Η στέγαση των εκπαιδευμένων Αξ/κών στο ΣΟΑ αγάμων των Σχολών Εφαρμογών, δεν λαμβάνεται υπόψη για τον υπολογισμό των μορίων, καθόσον η παραμονή τους σ’ αυτά, είναι υποχρεωτική (Δεν αφαιρούνται μόρια)». Η περίπτ. δ΄ προστέθηκε από την περίπ. β΄ της με αριθ.Φ.910/8/235459/30 Σεπτ.-6 Απρ. 2000 (ΦΕΚ Β’501), Απόφ. Υπ. Εθν. Άμυνας. Μη Δικαιούμενοι Στέγασης Άρθρ.13.-1.Δεν δικαιούνται να στεγασθούν στα ΣΟΑ. α. Αξιωματικός ή ανθυπασπιστής ο οποίος διαθέτει ο ίδιος ή η σύζυγός του κατοικία που καλύπτει τις ανάγκες του, ευρίσκεται στη φρουρά που είναι τα ΣΟΑ ή σε πόλη ή χωρίο που είναι σε απόσταση μέχρι 30 χιλιόμετρα και εφόσον εξυπηρετείται για μετάβαση και επιστροφή από τη Μονάδα του με τακτική συγκοινωνία (αστική ή υπεραστική), της οποίας τα δρομολόγια διεξάγονται ανά μισή ώρα ή με υπηρεσιακό όχημα. (Αντί για τη σελ.694,13(α)  Σελ. 694,13(β) Τεύχος 1387 Σελ. 101 19 Στέγαση Αξιωματικών 36.Θ.α.14 β. Οι μόνιμοι εξ εφεδρείας Αξιωματικοί οι οποίοι τυχόν ανακαλούνται για το τμήμα ΠΣΕΑ των Νομαρχιών ή των Υπουργείων. γ. Αξιωματικός ή Ανθυπασπιστής ο οποίος είχε στεγασθεί στα ΣΟΑ σε άλλη ή στην ίδια Φρουρά και ο χρόνος που μεσολάβησε από την αποστέγασή του είναι μικρότερος από το χρόνο που διήρκησε η τελευταία στέγασή του (π.χ. αν η τελευταία στέγαση του Αξ/κού διήρκησε 25 μήνες δεν μπορεί να στεγασθεί πάλι αν δεν περάσουν 25 μήνες). Αυτό δεν ισχύει για όσους στεγάζονται κατ’ εξαίρεση. 2.Η ικανοποίηση ή όχι των στεγαστικών αναγκών, από την ιδιόκτητη κατοικία του Αξιωματικού ή Ανθυπασπιστού όπως παραπάνω, θα εξετάζεται από την επιτροπή Στεγάσεως η οποία θα γνωματεύει αφού συνεξετάσει τις ανάγκες στέγασης με βάση τα μέλη της οικογενείας που μόνιμα διαμένουν μαζί του, το εμβαδόν της οικίας που διαθέτει καθώς και το εμβαδόν των διαμερισμάτων των ΣΟΑ. 3.Κατά την κρίση του υπευθύνου να εγκρίνει τη στέγαση Διοικητού είναι δυνατή η στέγαση των παραπάνω κατηγοριών εάν υπάρχουν κενά διαμερίσματα. Στην περίπτωση αυτή είναι υποχρεω-μένοι να εκκενώσουν το διαμέρισμα από τη στιγμή που υποβάλλει αίτηση για στέγαση κάποιος δικαιούχος και δεν υπάρχει διαθέσιμο διαμέρισμα (Όπως καθορίζεται στην παρ. 3 του άρθρ. 17). «4.Είναι δυνατή η στέγαση Αξ/κού σε ΣΟΑ (κατ’ εξαίρεση ή με μόρια), εφόσον η οικογένειά του στεγάζεται κατά τον ίδιο χρόνο σε ΣΟΑ άλλης φρουράς εξεταζόμενη κατά περίπτωση από το Δ/κτή του Σχηματισμού, με την προϋπόθεση ότι υπάρχουν κενά διαμερίσματα». Η παρ. 4 προστέθηκε με την περίπτ. γ΄ της με αριθ.Φ.910/8/235459/ 30 Μαρτ.-6 Απρ.2000 (ΦΕΚ Β΄501) απόφασης Υπουργού Εθνικής Άμυνας. Εγκατάσταση Αξιωματικών-Ανθυπασπιστών στα ΣΟΑ Άρθρ.14.-1..Η εγκατάσταση στα ΣΟΑ ενός Αξιωματικού-Ανθυπασπιστού εγκρίνεται από τους Σχηματισμούς ή τις εξουσιοδοτημένες απ’ αυτούς Διοικήσεις(Ταξιαρχίες-Συγκροτήματα) μόλις αδειά-σει το οίκημα και με τη σειρά προτεραιότητας. 2.Η διαταγή στεγάσεως κοινοποιείται υποχρεωτικά στο αντίστοιχο ΚΤΣ, απ’ όπου μισθοδοτείται ο στεγαζόμενος, και τηρείται στον φάκελλο μισθοδοσίας του, στην Μονάδα του στεγαζόμενου Σελ. 694,14(β) Τεύχος 1387 Σελ. 102 3.Ο στεγαζόμενος υποχρεούται, μέσα σε δέκα ημέρες από την κοινοποίηση σ’ αυτόν της διαταγής στεγάσεως, να προσέλθει και να παραλάβει το οίκημα. Παρέλευση της πιο πάνω προθεσμίας συνεπάγεται απώλεια του δικαιώματος στέγασης για ένα εξάμηνο καθώς και της μέχρι τότε βαθμολογίας που συγκεντρώθηκε από την αναμονή, υποβάλλοντας εκ νέου αναφορά στεγάσεως εφόσον το επιθυμεί. Δεν συνεπάγεται απώλεια εγκατάστασης όταν το διαμέρισμα που παραχωρείται εν ικανοποιεί τις στεγαστικές ανάγκες του Αξιωματικού. 4.Στην περίπτωση που ο στεγαζόμενος αρνηθεί να παραλάβει το οίκημα που του παραχωρήθηκε, σύμφωνα με τα καθοριζόμενα στην παρ. 4 του άρθρ. 12, υφίσταται τις συνέπειες που καθορίζονται στην παρ. 3 του παρόντος άρθρου. η άρνηση παραλαβής του οικήματος να γνωστοποιείται από τον Αξ/κό και στην διοικούσα Επιτροπή των ΣΟΑ με ατομική ή υπηρεσιακή αναφορά στην οποία να αναφέρονται και οι λόγοι της μη επιθυμίας του Αξ/κού, εντός δέκα (10) ημερών από της κοινοποιήσεως σ’ αυτόν της διαταγής στεγάσεως. «5.(α) Οι κυρώσεις του άρθρ. 14, παρ. 3 και 4 δεν εφαρμόζονται για στέλεχος το οποίο μετά την εγκατάστασή του στη φρουρά καλείται να ενοικίσει σε διαμέρισμα που αποδεσμεύθηκε και, για αντικειμενικούς λόγους, δεν το αποδέχεται. (β) Προκειμένου να εκδοθεί διαταγή στέγασης για κάλυψη εκτάκτως αποδεσμευθέντων διαμερισμάτων να  λαμβάνονται υπόψη, μόνο οι επιθυμούντες να στεγασθούν Αξ/κοί κατά το συγκεκριμένο χρονικό διάστημα, με βάση το πρακτικό της επιτροπής στέγασης. (γ)Οι στεγαζόμενοι σε εκτάκτως αποδεσμευόμενα διαμερίσματα, ν΄ αποστεγάζονται το καλοκαίρι μετά τη συμπλήρωση διετούς παραμονής και αφού λήξει το σχολικό έτος ή μετατεθούν». Η παρ. 5, προστέθηκε με την υποπερίπτ. (1)της περίπτ. δ΄της με αριθ. Φ.910/8/235459/   30 Μαρτ.-6 Απρ.2000(ΦΕΚ Β΄501), απόφ. Υπ. Εθνικής Άμυνας. 20 36.Θ.α.14 Στέγαση Αξιωματικών 6.(5).Οι εγκρίνοντες την στέγαση-αποστέγαση Αξ/κών-Ανθ/στών εγκρίνουν και την παράταση στέγασης αυτών στα ΣΟΑ για τις περιπτώσεις που καθορίζονται στο άρθρ. 17. 7.(6).Εφόσον ο Αξ/κός ή Ανθ/στής έχει οικιακή βοηθό μπορεί αυτή να στεγάζεται στα ΣΟΑ μετά των λοιπών μελών της οικογένειας του Αξ/κού. Οι μέσα σε () παρ. 5 και 6 αναριθμήθηκαν σε παρ. 6 και 7 αντίστοιχα από την υποπερίπτ. (2) της περίπτ. δ της με αριθ. Φ.910/8/235459/30 Μαρτ.-6 Απρ. 2000 (ΦΕΚ Β΄501), απόφ. Υπ. Εθνικής Άμυνας. Προτεραιότητα Στέγασης Άρθρ.15.-1.Η εγκατάσταση στα ΣΟΑ ενεργείται κατά σειρά προτεραιότητας, η οποία καθορίζεται όπως στο Παράρτημα «Α». 2.Δικαιούνται στέγασης, κατ’ εξαίρεση ανεξάρτητα από αριθμό μορίων οι παρακάτω: α. Ανεξάρτητα αν είναι έγγαμοι ή όχι: (1) Οι Διοικητές Σχηματισμών. (2)Οι Ανώτατοι Αξιωματικοί. (3)Οι Συνταγματάρχες (4)Οι Επιτελάρχες Σχηματισμών. (5)Οι Ανώτεροι Διοικητές Φρουρών (6)Οι Διοικητές Μονάδων του Παραρτήματος «Β». β.Εφόσον συνοδεύονται από την οικογένειά τους: (1) Οι πολύτεκνοι αξιωματικοί. (2)Οι στρατιωτικοί ιερείς εφόσον με τα υπάρχοντα διαμερίσματα ΣΟΑ στη Φρουρά εξυπηρετείται τουλάχιστον το 40% των δικαιουμένων στέγασης και κατά την κρίση του Δκτου Σχηματισμού. (3) Οι Αξ/κοί των οποίων μέλος της οικογένειάς τους (σύζυγος ή τέκνα0 πάσχει αποδεδειγμένα από ιδιαζούσης μορφής ανίατη ασθένεια η αντιμετώπιση της οποίας (θεραπευτική αγωγή) συνεπάγεται σοβαρές και δυσβάστακτες οικονομικές θυσίες, τούτου αποδεικνυομένου  από τις υποβαλλόμενες στη ΔΥΓ δαπάνες ή και με άλλο τρόπο. η κατ’ εξαίρεση εγκατάσταση εγκρίνεται ή όχι από τον Διοικητή του Σχηματισμού με πρόταση της Επιτροπής Στεγάσεως. Δικαιολογητικά Εγκατάστασης Άρθρ.16.-1.Αξιωματικός ή Ανθυπασπιστής ζητάει την εγκατάστασή του στα ΣΟΑ με αναφορά που υποβάλλει σύμφωνα  με το υπόδειγμα του Παραρτήματος «Γ». Στην αναφορά αυτή δηλώνονται τα άτομα που δικαιούνται να εγκατα-σταθούν καθώς και κάθε άλλη λεπτομέρεια, χωρίς προϋπόθεση συγκεκριμένου χρόνου έναρξης της Στέγασης.    «Με την αναφορά στέγασης υποβάλλεται αντίγραφο του Εντύπου Ε9 και της καρτέλας στέγασης θεωρημένα από τον Δ/κτή Μονάδας που υπηρετεί ο δικαιούχος». Το μέσα σε «» εδάφιο, προστέθηκε από την υποπερίπτ. (1) της περίπτ. ε΄ της με αριθ. Φ.910/8/235459/30 Μαρτ.-6 Απρ.2000 (ΦΕΚ Β΄501), απόφ. Υπ. Εθνικής Άμυνας. 2. Η αναφορά υποβάλλεται στη Μονάδα που υπηρετεί ο δικαιούχος να στεγασθεί σε ΣΟΑ σύμφωνα με το άρθρ. 12 του παρόντος κανονισμού, έγγαμος Αξιωματικός ή Ανθυπασπιστής ανεξάρτηα αν διατίθενται ή όχι  στη Φρουρά ΣΟΑ. 3.Η αναφορά επιθυμίας εγκατάστασης που υποβάλλεται πρωτοκολλείται και καταχωρείται στο βιβλιάριο Μητρώου Αξ/κού (ΒΜΑ) του ενδιαφερομένου, συγκεκριμένα στο τμήμα που αναγράφονται τα στοιχεία της υπηρεσίας και στη συνέχεια των λοιπών μεταβολών. Στο ΒΜΑ καταχωρούνται επίσης οι στεγάσεις και αποστεγάσεις στα ΣΟΑ. Υποδείγματα καταχωρήσεως όπως Παράρτημα «Δ». Η αναφορά θεωρείται από το Διοικητή της Μονάδας και υποβάλλεται στη Διοίκηση που είναι εξουσιοδοτημένη να εκδίδει διαταγές Στέγασης. Εάν ο Αξιωματικός ή :Ανθυπασπιστής μετατεθεί χωρίς να στεγασθεί, τότε η αναφορά του επιστρέφεται στη  Μονάδα με τη βαθμολογία που είχε συγκεντρώσει μέχρι τη διαγραφή του, για κάθε μήνα προτεραιότητος υποβολής της αίτησης και αποστέλλεται μαζί με τα λοιπά ατομικά του έγγραφα στη νέα του Μονάδα η οποία την υποβάλλει στη διοίκηση που εκδίδει διαταγές Στέγασης. (Η αναφορά καταστρέφεται όταν ικανοποιηθεί το αίτημα του ενδιαφερομένου). «Η αναφορά καταστρέφεται μετά παρέλευση πενταετίας από την ικανοποίηση του αιτήματος του ενδιαφερομένου. Σε φρουρά στην οποία δεν υπάρχουν ΣΟΑ η αναφορά του Αξ/κού να καταχωρείται  στο Βιβλιάριο Μητρώου (ΒΜΑ). Η ως άνω αναφορά λαμβάνεται υπόψη και βαθμολογείται από την επιτροπή στέγασης από την ημερομηνία καταχώρησης της στο ΒΜΑ, εφόσον πληρούνται οι προϋποθέσεις του άρθρ. 131(γ)». Η μέσα σε () πρόταση διαγράφηκε  και το μέσα σε «» εδάφιο προστέθηκε με την υποπερίπτ. (2) της περίπτ. ε΄ της με αριθ. Φ. 910/8/235459/30 Μαρτ.-6 Απρ. 2000 (ΦΕΚ Β΄501) απόφ. Υπ. Εθνικής Άμυνας. (Αντί για τη σελ. 694,15(β)  Σελ. 694,15(γ) Τεύχος 1387 Σελ. 103 21 Στέγαση Αξιωματικών 36.Θ.α.14 4.Αξιωματικός ή Ανθυπασπιστής που υπέβαλε αναφορά Στέγασης στα ΣΟΑ εάν δεν ικανοποιηθεί και μετατεθεί σε φρουρά που έχει ιδιόκτητη κατοικία, υποχρεούται να το αναφέρει στη Μονάδα του εγγράφως, ούτως ώστε το διάστημα που θα ευρίσκεται στη φρουρά αυτή (που έχει ιδιόκτητη κατοικία), να μη λαμβάνεται υπόψη στη βαθμολογία δεδομένου ότι η αναφορά του για εγκατάσταση θα εξακολουθεί να υπάρχει στη Μονάδα του. Επίσης υποβάλλει αναφορά για τυχόν διόρθωση στοιχείων που περιέχονται στην αναφορά του (απόκτηση τέκνου κ.λπ.). 5.Οι μεταβολές Στέγασης και Αποστέγασης καταχωρούνται στα βιβλιάριο Μητρώου και των δύο (2) βαθμοφόρων συζύγων, στις περιπτώσεις που στεγάζεται ο ένας εκ των δύο βαθμοφόρων συζύγων, είτε ανήκουν στον ίδιο είτε σε διαφορετικό κλάδο των Ενόπλων Δυνάμεων.  6.Όταν ο δικαιούχος Αξιωματικός ή Ανθυπασπιστής έχει σειρά να εγκατασταυθεί  στα ΣΟΑ προσκαλείται και υπογράφει υπεύθυνη δήλωση του Νόμου στην οποία  ρητά δηλώνει ότι: α. Τα περιεχόμενα στην αναφορά του ουδεμία υπέστησαν μεταβολή. β. Από τότε που υπέβαλε την αναφορά του δεν απώλεσε για κάποιο χρονικό διάστημα το δικαίωμα στέγασης (διάζευξη, διάθεση κατοικίας σε φρουρά που υπηρετούσε κ.λπ.). γ. Έχει πλήρη γνώση του παρόντος κανονισμού τον οποίο θα εφαρμόζει. δ. Υποχρεούται να εκκενώσει το διαμέρισμα όταν διαταχθεί και ότι, αν δεν το πράξει, θα υποστεί τις παρακάτω συνέπειες: (1) θα  ελεγχθεί  πειθαρχικά και σε περίπτωση υποτροπής θα εφαρμοσθεί σε βάρος του ο νόμος «Περί Καταστάσεως Αξιωματικών». (2) Για κάθε ημέρα που θα καθυστερεί η παράδοση του διαμερίσματος θα επιβαρύνεται με το 60% του μηνιαίου μισθώματος. (3) θα απωλέσει το δικαίωμα να στεγάζεται του λοιπού στα ΣΟΑ για όλη την υπόλοιπη στρατιωτική του υπηρεσία. ε. Ότι δε θα διατηρεί κατοικίδια ζώα πλην ωδικών πτηνών. στ. Υποχρεούται να αποκαταστήσει οποιαδήποτε αδικαιολόγητη φθορά και να συμμορφώνεται πλήρως με τις οδηγίες της διοίκησης για την εύρυθμη λειτουργία των ΣΟΑ. ζ. Να ασκείται αρμοδίως ποινική δίωξη σε βάρος του για ψευδή δήλωση. 7.Στις εκδιδόμενες διαταγές στέγασης η υποχρέωση της διοίκησης να καταχωρεί στο ΒΜΑ και στην καρτέλα τη στέγαση του Αξ/κού-Ανθ/στού. 8.Για όσους Αξ/κούς Ανθ/στές μετατίθενται από τη φρουρά που υπηρετούν σε άλλη και δεν έχουν στεγασθεί στα ΣΟΑ καθορίζονται τα παρακάτω: Σελ.694,16(γ) Τεύχος 1387 Σελ. 104 α. Με τη λήψη των διαταγών μετάθεσης ο Σχηματισμός ή το Συγκρότημα επιστρέφει στη Μονάδα του μεττιθέμενου  Αξ/κού-Ανθ/στού τα δικαιολογητικά στέγασης αυτού. β. Στη συνέχεια η Μονάδα του μετατιθέμενου Αξ/κού – Ανθ/στού αποστέλλει τα δικαιολογητικά στέγασης του παραπάνω στη νέα του Μονάδα μαζί με αντίγραφο ΒΜΑ (εφόσον έχει στεγασθεί στο παρελθόν στα ΣΟΑ). γ. Η ονάδα στην οποία μετατίθεται ο Αξ/κόςΑν/στής υποβάλλει τα δικαιολογητικά στέγασης αυτού στο Σχηματισμό ή το Συγκρότημα. δ. Ο  Σχηματισμός ή το Συγκρότημα στη ζώνη ευθύνης του οποίου μετατίθεται ο Αξ/κός-Ανθιστής εξετάζει όλα τα δικαιολογητικά στέγασης και εκδίδει διαταγή Στέγασης για τους Αξκούς-Ανθστές το αργότερο μέχρι 20 Ιουλίου κάθε χρόνου. Η παραπάνω διαταγή Στέγασης κοινοποιείται σε όλους τους ενδιαφερομένους. Η στέγαση των μετατιθεμένων Αξ/κών-Ανθ/στών θα αρχίζει  από της παρουσιάσής τους στη νέα τους Μονάδα. «Αναφορές μετατιθέμενων Αξ/κών-Ανθ/στών οι οποίοι θεμελιώνουν δικαίωμα στέγασης στα ΣΟΑ της φρουράς μετά την 20 Ιουλ. του έτους, ή αναφορές των ιδίων, μετά την ημερομηνία αυτή, δεν συνεπάγονται τροποποίηση της ήδη υπάρχουσας σειράς προτεραιότητας, η οποία καθορίζεται  την 20 Ιουλ. εκάστου έτους». Το μέσα σε «» εδάφιο προστέθηκε με την υποπερίπτ.(3)της περίπτ. ε΄της με αριθ.Φ.910/   8/235459/30 Μαρτ.-6 Απρ.2000 (ΦΕΚ Β΄501), Απόφ. Υπ. Εθνικής  Άμυνας. 22 36.Θ.α.14 Στέγαση Αξιωματικών Διάρκεια Εγκατάστασης Άρθρ.17.-1.Η διάρκεια εγκατάστασης στα ΣΟΑ καθορίζεται διετής. 2. Του παραπάνω κανόνα εξαιρούνται όσοι στεγάζονται κατ’ εξαίρεση (χωρίς σειρά προτεραιότητας) οι οποίοι παραμένουν στα ΣΟΑ. α Διοικητές Σχηματισμών και οι ανώτατοι Αξιωματικοί για όσο χρόνο υπηρετούν στη φρουρά. β. Οι Συνταγματάρχες για 3 χρόνια. Σε περίπτωση που Σ/χης στεγάσθηκε στα ΣΟΑ της Φρουράς ως Αν/χης και κατά τη διάρκεια της στέγασης του προήχθη, εξακολουθεί να στεγάζεται σ’ αυτά μέχρι συμπληρώσεως συνολικά τρία (3) χρόνια παρα-μονής «Ανεξάρτητα αν αυτή έχει πραγματοποιηθεί με μόρια ή κατ’ εξαίρεση». Η μέσα σε «» φράση προστέθηκε με την υποπερίπ. (Ι) της περίπτ. στ΄ της με αριθ. Φ.910/8/235459/30 Μαρτ.-6 Απρ. 2000 (ΦΕΚΒ΄501), απόφ. Υπ.  Εθνικής  Άμυνας. γ. Οι Επιτελάρχες Σχηματισμών και οι ανώτεροι Διοικητές Φρουρών για όσο καιρό εκτελούν αυτά τα καθήκοντα. Οι πολύτεκνοι για όσο χρόνο εξακολουθούν να είναι πολύτεκνοι και οι έχοντες μέλος οικογένειας με σοβαρό πρόβλημα υγείας, για το οποίο υποβάλλονται σε δυσβάστακτες δαπάνες που δεν καλύπτονται από την υπηρεσία, όπως άρθρ. 15 παρ. 2Β(3), για όσο καιρό εξακολουθεί το πρόβλημα. Όταν εκλείψουν οι λόγοι, με βάση τους οποίους κάποιος; στεγάσθηκε κατ’ εξαίρεση, τότε υποχρεούται εφόσον δεν του έχει δοθεί παράταση να εκκενώσει το διαμέρισμα εντός μηνός, εκτός αν εν έχει άλλη φορά στεγασθεί και δικαιούται να μείνει με βάση τη σειρά προτεραιότητας, οπότε μένει μέχρι να συμπληρώσει διετία. Διευκρινίζεται ότι, ως μέγιστος χρόνος στεγάσεως στα ΣΟΑ της Φρουράς για τους πολυτέκνους και Αξ/κούς με μέλος οικογενείας με ειδικές ανάγκες, καθορίζεται ο χρόνος παραμονής στη Φρουρά που προβλέπεται εκάστοτε από την Π Δ 4-3/84/ΓΕΣ?1ο ΕΓ «Περί τοποθετήσεων – μεταθέσεων Μον. Αξ/κών και Ανθ/στών». δ. Οι στρατιωτικοί ιερείς για όσο καιρό μένουν στη φρουρά/ 3. Παράταση Στέγασης δύναται να δοθεί στις παρακάτω περιπτώσεις: α. Σε όσους Συμπληρώνουν Διετία. (1) Όταν υπάρχουν κενά διαμερίσματα. Στην περίπτωση αυτή αμέσως μόλις άλλος Αξιωματικός, που δικαιούται στέγαση ζητήσει να στεγασθεί, εκδίδεται διαταγή αποστέγασης η οποία εκτελείται μέσα σε ένα τρίμηνο. Όταν υπάρχουν περισσότεροι από ένας εγκατεστημένοι με παράταση αποχωρούν με την εξής σειρά: (α) Αυτός που είναι εγκατεστημένος περισσότερο χρόνο. (β) Αυτός που συγκεντρώνει μικρότερη βαθμολογία εάν έχουν εγκατασταθεί την ίδια ημερομηνία. (2)Όταν επίκειται μετάθεση του στεγασμένου στα ΣΟΑ και μέχρι την ημερομηνία μετάθεσης που γράφεται στη διαταγή ή όταν πραγματοποιηθεί και η οικογένειά του δεν μπορεί να τον ακολουθήσει, εφόσον η σύζυγος εργάζεται στο δημόσιο και καθυστερεί η έκδοση αποφάσεως μεταθέσεως ή αποσπάσεώς  της, μπορεί να δοθεί μέχρι τρίμηνη παράταση. (3) Εφόσον τα νεοκατασκευαζόμενα ΣΟΑ διατεθούν για στέγαση την περίοδο Νοεμβρίου-Μαρτίου τότε η αποστέγαση των πρώτων στεγασμένων θα παραταθεί μ έγκριση του Σχηματισμού πέραν της διετίας και μέχρι την 30 Ιουνίου. (4) Σε περίπτωση αποστρατείας  Ανωτάτου Αξ/κού ή Σ/χη (όχι με αίτησή του), ο οποίος έχει αντικειμενικές δυσκολίες να μετακαλέσει  την οικογένειά του (εργασία συζύγου, παιδιά στο σχολείο κ.λπ), μπορεί να δοθεί παράταση και πέραν της διετίας, με την προϋπόθεση ότι τα παραπάνω θα συμβούν κατά το χρονικό διάστημα από Ιανουάριο μέχρι  Ιούνιο του διανυομένου έτους. «(5) Η οικογένεια αποβιώσαντος Αξ/κού ή Ανθ/στη διατηρεί το δικαίωμα στέγασης στα ΣΟΑ μέχρι τη συμπλήρωση του προβλεπόμενου χρόνου παρα-μονής (διετίας ή τριετίας), κατόπιν εγκρίσεως του Δ/κτού του οικείου Σχηματισμού». Η υποπερίπτ. (5) προστέθηκε με την υποπερίπ. (2) της περίπτ. στ΄ της με αριθ. Φ.910/8/235459/30 Μαρτ.-6 Απρ.2000 (ΦΕΚ Β΄501), απόφ. Υπ. Εθνικής Άμυνας. β. Σε όσους δεν Συμπλήρωσαν Διετία (1) Σε περίπτωση αποστρατείας (όχι με αίτησή του) ή μετάθεσης Αξ/κού-Ανθ/στού εκτός φρουράς πριν την συμπλήρωση διετίας και εφόσον κατά τη γνωμάτευση της επιτροπής στεγάσεως οαποστρατευόμενος ή μετατιθέμενος έχει αντικειμενικές δυσκολίες να μετακαλέσει την οικογένειά του (εργασία συζύγου, παιδιά στο Λύκειο κ.λπ.), μπορεί να δοθεί παράταση μέχρι τη συμπλήρωση διετίας από την αρχική τους εγκατάσταση. (Μετά τη σελ. 694,16(γ)  Σελ. 694,17 Τεύχος 1388 Σελ. 1 23 Στέγαση Αξιωματικών 36.Θ.α.14 (2) Για όσους πηγαίνουν για εκπαίδευση πάνω από 6μηνο εκτός φρουράς, στη δικαιοδοσία της οποίας υπάγονται τα ΣΟΑ, μπορεί μετά από αίτησή τους να επιτραπεί η παραμονή της οικογένειάς τους, εφόσον δεν έγινε ανάκληση αυτής από τον Αξ/κόΑνθι/στη, μέχρι την συμπλήρωση διετίας από την αρχική εγκατάσταση. «(3) Οι μετατιθέμενοι στο εξωτερικό ή την Κύπρο, έχουν δικαίωμα παράτασης της στέγασής τους, μετά από αίτησή τους, μέχρι τη λήξη του τρέχοντος σχολικού έτους». Η υποπερίπτ. (3) προστέθηκε από την υποπερίπτ. 3 της παρ. στ΄ της με αριθ. Φ.910/8/235459/30 μαρτ.-6 Απρ. 2000 (ΦΕΚ Β΄501), απόφ. Υπ. Εθνικής Άμυνας. Αποχώρηση των Αξιωματικών-Ανθυπασπιστών από τα ΣΟΑ Άρθρ.18.-1.Όταν εκδοθεί διαταγή αποστέγασης, πράγμα που συμβαίνει με τη συμπλήρωση διετίας από τότε που εγκαταστάθηκε ο δικαιούχος στα ΣΟΑ ή όταν συμπληρωθεί ο χρόνος παράτασης ή όταν γίνει μετάθεση ή αποστρατεία του Αξ/κού Ανθ/στού ή όταν αποκτήσει ιδιόκτητη κατοικία στη φρουρά (άρθρ. 13), οφείλει ο στεγασμένος να εκκενώσει το διαμέρισμα από την ημερομηνία που αναγράφεται στη διαταγή αποστέγασης. 2.Εάν ο στεγασμένος αρνηθεί για οποιοδήποτε λόγο την αποστέγασή του σύμφωνα με τα καθοριζόμενα στην προηγούμενη παράγραφο υφίσταται τις ακόλουθες κυρώσεις: α. Ελέγχεται πειθαρχικά για τη μη συμμόρφωση με τις διατάξεις του κανονισμού και σε υποτροπή εφαρμόζεται ο νόμος «Περί καταστάσεως Αξ/κών» β Επιβάλλεται για κάθε ημέρα καθυστέρησης παράδοσης του διαμερίσματος πρόσθετη χρηματική αποζημίωση που ανέρχεται στο ποσό του 60% του μηνιαίου μισθώματος που πληρώνει, η οποία περιέρχεται στα έσοδα του ΤΕΘΑ. γ. Απώλεια του δικαιώματος στέγασης στα ΣΟΑ για τα υπόλοιπα έτη της στρατιωτικής του υπηρεσίας. Η μεταβολή αυτή κοινοποιείται στον Αξ/κό ή Ανθ/στη με έγγραφη διαταγή του Διοικητού, ο οποίος εκδίδει διαταγές Στέγασης και Αποστέγασης, καταχωρείται στο Βιβλιάριο Μητρώου του Αξ/κούΑνθ/στού ενώ ταυτόχρονα τοποθετείται στο Βιβλιάριο Μητρώου αντίγραφο της διαταγής. 3.Οι όροι του παρόντος άρθρου περιλαμβάνονται ρητά στην υποβαλλόμενη από το στεγαζόμενο στα ΣΟΑ υπεύθυνη δήλωση και αναφέρονται υποχρεωτικά στη διαταγή εγκατάστασης που κοινοποιείται σ’ αυτόν. Σελ. 694,18 Τεύχος 1388 Σελ. 2 Υποχρεώσεις Ενοικούντων Στρατιωτικών Άρθρ.2.-1.Με διαταγή του Διοικητού του Σχηματισμού συγκροτείται τετραμελής επιτροπή στέγασης Στρατιωτικών προεδρευομένη από τον Επιτελάρχη του Μείζονος Σχηματισμού ή Υποδιοικητή του Σχηματισμού ή σε περίπτωση έλλειψης τούτου από τον αρχαιότερο Αξιωματικό. Μέλη της επιτροπής ορίζονται ο ΒΒΕ ή ΒΕ ή οι αρχαιότεροι των υπηρετούντων στη Φρουρά Αξ/κοί και ο διευθυντής 4ου ΕΓ. Χρέη εισηγητού 4εκτελεί ο διευθυντής 4ου ΕΓ του Σχηματισμού. 2.Οι Διοικητές Σχηματισμών με διαταγές τους να εξουσιοδοτούν υφιστάμενές τους διοικήσεις (Ταξιαρχίες-Συγκροτήματα), για να συγκροτούν επιτροπές στέγασης και να προβαίνουν σε στεγάσεις-αποστεγάσεις Στρατιωτικών μόνο στην περίπτωση κατά ην οποία τα ΣΟΑ ευρίσκονται σε άλλη πόλη από αυτήν της έδρας του Σχηματισμού. 3.Για τη Φρουρά των Αθηνών την επιτροπή συγκροτεί ο διοικητής της ΣΔΑ. Τα καθήκοντα του προέδρου αυτής ασκεί ο Υποδιοικητής της ΣΔΑ ή άλλος ανώτατος Αξιωματικός της Φρουράς. Σελ. 694,10(δ) Τεύχος 1387 Σελ. 98 4.Οι επιτροπές αυτ΄ς υπάγονται σε ότι αφορά τα καθήκοντα που προβλέπονται από τον παρόντα κανονισμό απευθείας σε αυτόν που εχει την αρμοδιότητα να εκδίδει της διαταγές στέγασης ή αποστέγασης. 5.Έργο της επιτροπής στεγάσεως είναι να γνωματεύει με πρακτικό, για κάθε εγκατάσταση στα ΣΟΑ, όπως καθορίζεται παρακάτω, καθώς και για κάθε περίπτωση που προβλέπεται από τις διατάξεις του κανονισμού αυτού. 6.Η γνωμάτευση της επιτροπής στέγασης λαμβάνεται κατά πλειοψηφία. Ο υπεύθυνος Διοικητής λαμβάνει υπόψη τη γνωμάτευση αυτή και αποφασίζει  ανάλογα. «Σε περίπτωση ισοψηφίας υπερισχύει η ψήφος του προέδρου». Η μέσα σε «» φράση προστέθηκε από την περίπτ. α΄ της με αριθ. Φ.910/8/235459/30 Μαρτ.-6 Απρ. 2000 (ΦΕΚ Β΄501), απόφ. Υπ. Εθνικής άμυνας. 7.Εκείνος που έχει την αρμοδιότητα σύμφωνα με τα παραπάνω να εκδίδει τις διαταγές για στέγαση και  αποστέγαση, δύναται να παραπέμπει στην επιτροπή αυτή για γνωμάτευση και κάθε άλλη υπόθεση σχετική με την αρμοδιότητά του που απορρέει από τον κανονισμό αυτό. Καθήκοντα Επιτροπών Στέγασης Άρθρ.19.-1.Οι Αξ/κοί - Ανθ/στές που εγκαθίστανται σύμφωνα με τα παραπάνω στα ΣΟΑ έχουν τις παρακάτω υποχρεώσεις. α. Είναι υπεύθυνοι: (1)Για τους ίδιους και τα μέλη των οικογενειών των ως προς την συμπεριφορά αυτών για την αρμονική συμβίωση με τους συναδέλφους τους στο κτίριο. (2)Για τη χρησιμοποίηση του χώρου που τους διατέθηκε και για κάθε φθορά που δεν προέρχεται από τη συνήθη χρήση. β. Δε διατηρούν κατοικίδια ζώα εκτός από ωδικά πτηνά.. γ. Είναι υποχρεωμένοι: (1)Να καταβάλλουν ανελλιπώς την αξία χρήσης, που καθορίζεται με αυτόν τον κανονισμό, καθώς και τα έξοδα που προέρχονται από τα κοινόχρηστα. (2)Να εγκαταλείψουν τον χώρο που τους διατέθηκε αμέσως μόλις ήθελε διαταχθεί αυτό, σύμφωνα με τις διατάξεις αυτού του κανονισμού. (3) Να υποβάλλουν εξοφλητική απόδειξη υδρεύσεως και ηλεκτρικού ρεύματος κατά την παράδοση του διαμερίσματος. δ. Η συμμόρφωση σε κάθε οικονομική, διοικητική ή άλλη υποχρέωση, που αφορά στο σύνολο των ενοικούντων Αξ/κών - Ανθ/στών  είναι  υποχρεωτική  για όλους και δεν επιτρέπεται καμία εξαίρεση. ε. Είναι υποχρεωμένοι: (1) Να αναφέρουν αυθημερόν στη Διοικούσα Επιτροπή ΣΟΑ και Σχηματισμό κάθε διαταγή μετάθεσης ή απόσπασης για εκπαίδευση, αποστρατεία κ.λπ. που εκδίδεται καθώς και την ημερομηνία εκκένωσης του διαμερίσματος των. (2)Να τηρούν απόλυτη καθαριότητα στους χώρους που τους ανήκουν και στους κοινόχρηστους που επίσης ανήκουν σ’ αυτούς σύμφωνα με τις αποφάσεις της οικείας Διοικούσας Επιτροπής, καθώς και στην εξασφάλιση της ησυχίας που επιβάλλεται (αποφυγή θορύβων κ.λπ., ιδιαίτερα κατά τις ώρες ανάπαυσης) και γενικά της καλής γειτονίας με τους λοιπούς συνοικούντες. 24 36.Θ.α.14 Στέγαση Αξιωματικών στ. Απαγορεύουν στα παιδιά τους την αναγραφή δια μολυβιών στους τοίχους, διαδρόμους κ.λπ. χώρους, την φθορά και ρύπανση αυτών και καθίστανται υπεύθυνοι για κάθε τέτοια φθορά που προξενείται. ζ. Επίσης ο ενοικών Αξ/κός - Ανθ/στής, υποχρεούται όπως πριν την παράδοση του διαμερίσματος, προβαίνει με δικές του δαπάνες στην αποκατάσταση των φθορών που προξενήθηκαν από την μη συνήθη χρήση. Η διαπίστωση της αποκατάστασης των φθορών και της καλής κατάστασης του διαμερίσματος που παραδίδεται  λαμβάνει χώρα από την Διοικούσα Επιτροπή των ΣΟΑ.  2. Απαγορεύονται πρόχειρες ή μόνιμες κατάσκευές από τους ενοικούντες, τόσο στα κατεχόμενα απ’ αυτούς διαμερίσματα, όσο και στους κοινοχρήστους χώρους. 3.Κάθε παράβαση των παραπάνω υποχρεώσεων του Αξ/κού-Ανθ/στού έχει σαν συνέπεια την, κατά την κρίση του Δ/κτού Σχηματισμού, αποβολή του από τον χώρο που του διατέθηκε. 4.ΟιΣχηματισμοίμπορούνναεκδόσουνκανονιστικές διαταγές εσωτερικής λειτουργίας των ΣΟΑ της ζώνης ευθύνης των. 5.Απαγορεύεται αυστηρώς η χρήση του διατεθέντος διαμερίσματος για επαγγελματική χρήση. ΚΕΦΑΛΑΙΟ Β ΌΙΚΟΝΟΜΙΚΕΣ ΥΠΟΧΡΕΩΣΕΙΣ Μηνιαία Βασικά Μισθώματα Άρθρ.20.-1. Τα μηνιαία Βασικά Μισθώματα καθορίζονται  στο Παράρτημα «Ε». 2.Για τους πέραν της διετίας παραμένοντες στα ΣΟΑ της ιδίας Φρουράς, λόγω της παρατάσεως της στεγάσεώς τους για οποιαδήποτε αιτία, ή αξία χρήσης για το 1ο εξάμηνο αυξάνεται κατά 30%, για το 2ο εξάμηνο κατά 50%, για το 3ο εξάμηνο και μετά 70%. Εξαιρούνται από την περίπτωση αυτή όσοι παραμένουν στα ΣΟΑ πέραν της διετίας λόγω εξαιρετικού γεγονότος (θάνατος ή βαρειά ασθένεια) με την έγκριση των Διοικητών των Σχηματισμώνή των εξουσιοδοτημένων Ταξιαρχιών – Συγκροτημά-των  «Η προσαύξηση του ενοικίου για τους πέραν της διετίας παραμένοντας στα ΣΟΑ της ίδιας φρουράς, ισχύει και για τους κατ’ εξαίρεση στεγαζόμενους». Το μέσα σε «» εδάφιο, προστέθηκε από την περίπτ. ζ΄ της με αριθ. Φ.910/8/235459/30 Μαρτ.-6 Απρ.2000 (ΦΕΚ Β΄501), απόφ. Υπ. Εθνικής Άμυνας. 3.Οι Μονάδες που ενεργούν την μισθοδοσία των Αξ/κών - Ανθ/στών που ενοικούν στα ΣΟΑ υποχρεούνται όπως παρακρατούν από τις αποδοχές κάθε μήνα, με τη μέριμνα των διαχειρίσεων Χρηματικού ή Αξ/κού πληρωμών αυτών, την καθοριζομένη για καθένα απ’ αυτού αξία χρήσης με την έκδοση διπλότυπης απόδειξης και στη συνέχεια κατάθεσης αυτής συγκεντρωτικά με ονομαστική κατάσταση, από τα παραπάνω οικονομικά όργανα στο οικεία ΚΤΣ, έναντι ισόποσης διπλότυπης απόδειξης. 4.Η ίδια παραπάνω διαδικασία ακολουθείται και για την κράτηση που ενεργείται για καύσιμα ΣΟΑ (ΤΕΘΑ/Καύσιμα) η οποία θα αποδίδεται στο ΤΕΘΑ με τη μέριμνα και ευθύνη των οικείων ΚΤΣ. Δαπάνες Συντήρησης Κτιρίων Λειτουργίας και Επισκευής Εγκαταστάσεων ΣΟΑ Άρθρ.21.-1.Οι δαπάνες συντήρησης κτιρίων και λειτουργίας εγκαταστάσεων ΣΟΑ διακρίνονται στις παρακάτω:  α. Δαπάνες για ζημιές ή φθορές που οφείλονται σε υπαιτιότητα των ενοικούντων Αξ/κών-Ανθ/στών ή μελών των οικογενειών των. β. Δαπάνες για ζημιές ή φθορές που οφείλονται στη συνήθη χρήση των οικημάτων, ή σε ανωτέρα βία και για τις οποίες κανένας από τους ενοικούντες δεν ευθύνεται γ. Δαπάνες για κοινές παροχές (ύδρευσης, ηλεκτροφωτισμού, ανελκυστήρων,θέρμανσης,απορριμμάτων κοινοχρήστων χώρων και μισθοδοσία θυρωρών ή καθαριστριών (άρθρ. 9). 2.Δαπάνες για Υπαιτιότητα Ενοικούντων Όσοι ενοικούν στα ΣΟΑ υποχρεούται στην άμεση αποκατάσταση κάθε ζημιάς ή φθοράς που οφείλεται σε υπαιτιότητά τους ή των μελών της οικογένειάς τους. 3.Δαπάνες για Συντήρηση - Επισκευή που δεν οφείλονται σε Υπαιτιότητα των Ενοικούντων α. Για το σκοπό αποκατάστασης των συνήθων φθορών και ανακαίνισης γενικά των διαμερισμάτων ΣΟΑ κατά την αναχώρηση των ενοικούντων και πριν την εγκατάσταση των νέων οι Μονάδες που ενεργούν τις παρακρατήσεις των μισθωμάτων Αξ/κών-Ανθ/στών που ενοικούν στα ΣΟΑ, υποχρεούνται να παρακρατούν το 25% κάθε μηνιαίου μισθώματος. β. Τα παραπάνω χρηματικά ποσά θα φέρονται στις αποθέσεις της διαχείρισης Χρηματικού στην μερίδα «Ανακαίνιση ΣΟΑ». Σε βάρος της μερίδας αυτής θα καταλογίζονται οι αναφερθείσες δαπάνες οι οποίες θα πραγματοποιούνται με μέριμνα της διοικούσας επιτροπής ΣΟΑ και θα εγκρίνονται από τον οικείο Σχηματισμό/4ο ΕΓ. Υπόψη ότι οι δαπάνες αυτές υπόκεινται στις νόμιμες κρατήσεις. (Μετά τη σελ. 694,18)  Σελ. 694,19 Τεύχος 1388 Σελ. 3 25 Στέγαση Αξιωματικών 36.Θ.α.14 γ. Για την αντιμετώπιση των δαπανών συνήθους χρήσης ή ανωτέρας βίας θα διατίθενται πλέον των παραπάνω κάθε χρόνο με διαταγή από τη ΓΕΣ/ΔΥΠΟ στους Σχηματισμούς σχετικές πιστώσεις, ανάλογα με τον αριθμό των διαμερισμάτων, μέσα στις οποίες θα πραγματοποιούνται και θα εγκρίνονται απ’ αυτούς οι παραπάνω δαπάνες. Το ΤΕΘΑ στη συνέχεια της διαταγής διάθεσης της πίστωσης από ΓΕΣ/ΔΥΠΟ θα εκδίδει ΧΕΠ στο όνομα των ΚΤΣ/Σχηματισμών ή άλλων Μονάδων δικαιοδοσίας των Σχηματισμών. Οι δαπάνες αυτές θα καταλογίζονται σε βάρος του προϊόντος  των παραπάνω ΧΕΠ. Οι προαναφερόμενες δαπάνες που οφείλονται στη συνήθη χρήση των ΣΟΑ για τις οποίες κανένας από τους ενοικούντες δεν ευθύνεται βαρύνουν τους πόρους του ΤΕΘΑ. Αυτές ενεργούνται μετά από εισήγηση της Διοικούσης Επιτροπής από τον Συντηρητή κτιρίων, όπως στο άρθρ. 6 καθορίζεται, με εγκριτική διαταγή των Σχηματισμών στους οποίους θα υποβάλλονται όλα τα σχετικά δικαιολογητικά της γενομένης δαπάνης μετά από τεχνικοοικονομικό έλεγχο ενεργούμενο από αυτούς και εκκαθάριση από τα αντίστοιχα ΕΛΔΑΠ κάθε Σχηματισμού. Στη συνέχεια οι εγκεκριμένες αυτές δαπάνες θα διαβιβάζονται για τις παραπέρα ενέργειες προς εξόφλησή τους και μετά απόδοσή τους συγκεντρωτικά σύμφωνα με την παραπάνω καθοριζόμενη διαδικασία και σε βάρος των οικείων ΧΕΠ. δ.Οι παραπάνω εργασίες συντήρησης θα αντιμετωπίζονται κατά βάση με φροντίδα του Σχηματισμού. Στις ΔΣΕ θα ανατίθενται κατά την κρίση του Σχηματισμού εργασίες συντήρησης οι οποίες είναι εκτεταμένες και απαιτούν ειδικές γνώσεις. ε.Με διαταγές των Σχηματισμών θα διατάσσονται Αξ/κοί ΜΧ να ενεργούν ετήσιες επιθεωρήσεις, προς διαπίστωση της κατάστασης των κτιρίων από άποψη φθορών, συντήρησης και ελλείψεων, θα υποβάλλουν δε σ’ αυτούς (4ο ΕΓ) μέχρι τέλος Αυγούστου κάθε χρόνου λεπτομερείς εκθέσεις για την κατάσταση γενικά των ΣΟΑ. 4. Δαπάνες για Κοινές Παροχές Για τις δαπάνες κοινών παροχών (ηλεκτρισμού, κίνησης ανελκυστήρων, ύδρευσης, κεντρικής θέρμανσης, απορριμμάτων κοινοχρήστων χώρων, καθαριότητας, οικοφυλάκων, εκκένωσης βόθρων κ.λπ.) ισχύουν τα ίδια με τις ιδιωτικές πολυκατοικίες. Αυτές βαρύνουν τους ενοιούντες Αξ/κούςΑνθ/στές και ενεργούνται από τον Συντηρητή κτιρίων με την φροντίδα της Μονάδας που μισθοδοτεί τους ενοικούντες Αξ/κούς-Ανθ/στές εγκρινόμενες τελικά από την Διοικούσα επιτροπή η οποία και κατανέμει το σχετικό ποσό στους ενοικούντες Αξ/κούς - Ανθ/στές  κατ’  αναλογία με  Σελ. 694,20 Τεύχος 1388 Σελ.-4 τους χώρους που κατέχουν. Τα βαρύνοντα κάθε Αξ/κό-Ανθ/στη  για την αιτία αυτή ποσά αναγράφονται σε ιδιαίτερη ονομαστική κατάσταση που αποστέλλεται κατά μήναστη διαχείριση Χρηματικού, χωρίς να καταχωρούνται στη μισθοδοτική κατάσταση και κρατούνται από τις αποδοχές τους, ώστε να αποδοθεί  έτσι ή σε βάρος των Συντηρητών κτιρίων δημιουργουμένη προκαταβολή. 5.Στις περιπτώσεις κατά τις οποίες ο στεγασμένος Αξ/κός - Ανθ/στής για οποιαδήποτε αιτία εγκαταλείψει τα ΣΟΑ υποχρεούται να καταβάλλει το χρηματικό ποσό που αναλογεί για τις κοινόχρηστες δαπάνες μέχρι την ημερομηνία αποχώρησής του. 6.Οι κοινόχρηστες δαπάνες των κενών διαμερισμάτων των ΣΟΑ, πλην της κεντρικής θέρμανσης, θα υποβάλλονται από τα οικεία ΚΤΣ στο ΜΤΣ, μετά από έγκριση του οικείου Σχηματισμού και θα βαρύνουν το ΤΕΘΑ κατά 50% Οι σχετικές δαπάνες θα παρακρατούνται από τα μισθώματα των ενοικούντων Αξ/κών - Ανθ/στών, πριν αυτά αποστέλλονται από τα οικεία ΚΤΣ στο ΜΤΣ. Τηρούμενες καρτέλες Άρθρ.22.-1.Το 40 ΕΓ Σχηματισμών ή Συγκροτημάτων, τα οποία χειρίζονται τα θέματα των ΣΟΑ, για την ευχερή διοικητική και οικονομική παρακολούθηση των ενοικούντων σ’ αυτά Αξ/κώνΑνθ/στών, θα τηρούν ξεχωριστές καρτέλες για κάθε οίκημα στις οποίες θα περιέχονται τα εξής στοιχεία: Αριθμός μητρώου, περιγραφή οικήματος, βαθμός, όπλο, ονοματεπώνυμο - πατρώνυμο Ααξ/κούΑνθ/στού, Μονάδα στην οποία υπηρετεί, Μονάδα από την οποία μισθοδοτείται, ημερομηνίες στέγασης - αποστέγασης, διατιθέν διαμέρισμα και αριθμός δωματίων, προστατευόμενα μέλη, πρακτικό επιτροπής στέγασης, καταβαλλόμενο μίσθωμα, αριθμός διαταγής στέγασης αποστέγασης, όπως υπόδειγμα του Παραρτήματος «ΣΤ». 2.Οι Μονάδες που τηρούν τα ατομικά έγγραφα των Αξ/κών - Ανθ/στών  να ενημερώνουν ανελλιπώς τα ΒΜΑ και τις καρτέλες στέγασης στα ΣΟΑ (Υπόδειγμα 4οΕΓ/2/80). 26 36.Θ.α.14 Στέγαση Αξιωματικών «Τελικές Μεταβατικές Διατάξεις» Άρθρ.23.-1.Κάθε ΣΟΑ με την αποπεράτωσή του παίρνει με διαταγή του ΤΕΘΑ αύξοντα αριθμό μητρώου. Η αρίθμηση γίνεται ξεχωριστά για κάθε τύπο ΣΟΑ. 2.Ειδικός εσωτερικός κανονισμός λειτουργίας κάθε ΣΟΑ εκδίδεται με μέριμνα του οικείου Σχηματισμού, ένα αντίγραφο του οποίου αποστέλλεται στο ΤΕΘΑ και άλλο αναρτάται στην είσοδο του ΣΟΑ. 3.Ο εσωτερικός κανονισμός πρέπει να είναι εναρμονισμένος με όσα καθορίζονται με τον κανονισμό αυτό και να αναφέρεται στα καθήκοντα και τα δικαιώματα των ενοικούντων ως προς την τάξη, ευπρέπεια, οικονομικές υποχρεώσεις των καθώς και των Συντηρητών κτιρίων και των Διοικουσών Επιτροπών κάθε ΣΟΑ. «4.Οι διατάξεις του ΣΚ 300-6/97εφαρμόζονται για τις εκκρεμούσες αιτήσεις που έχουν υποβληθεί πριν την 1 Αυγ. 97, οι οποίες θεωρούνται ότι έχουν κατατεθεί την ημερομηνία αυτή (1 Αυγ.97), πλην όμως προσμετρώνται σ’ αυτές 3 μόρια για κάθε μήνα που έχει μεσολαβήσει από την ημερομηνία αρχικής τους κατάθεσης μέχρι την ημερομηνία αυτή (1 Αυγ. 97) καθώς και ένα (1) μόριο (εφάπαξ) για κάθε άλλη περίπτωση που προέβλεπε ο παλαιός κανονισμός και δεν περιλαμβάνεται  στον παρόντα (μέλος γονέων-ανύπαντρη αδελφή)». Ο μέσα σε «» τίτλος αντικαταστάθηκε ως άνω και η παρ. 4 προστέθηκε με τις περίπτ, α΄και β΄ αντίστοιχα της παρ. 3 της υπ’ αριθ. Φ.910/11/226175/3-16 Ιουν. 1997 (ΦΕΚ Β΄606). Αποφ. Υπουργού Εθνικής Άμυνας. «Η μεταβατική αυτή διάταξη αφορά σε εκκρεμούσες αιτήσεις ΜΟΝΟ για τους υπηρε-τούντες κατά το συγκεκριμένο χρονικό διάστημα στην ίδια φρουρά καιπου είχαν συμπεριληφθεί στον πίνακα αναμενόντων προκειμένου επιλεγούν, με τα ίδια κριτήρια» Το μέσα σε «» εδάφιο, προστέθηκε με την περίπτ. η, της με αριθ. Φ.910/8/235459/30 Μαρτ.-6 Απρ. 2000 (ΦΕΚ Β΄501) απόφ. Υπ. Εθνικής Άμυνας. Καταργούμενες Διατάξεις Άρθρ.24.-Καταργούνται οι παρακάτω διατάξεις: α. Η με αριθ. πρωτ. Φ.919.1/6681/24 Απρ. 89 κοινή απόφαση Υπουργών Εθνικής Άμυνας και Οικονομικών (ΦΕΚ 378 τεύχος Β΄). β.Η με αριθ. Φ. 910/6/82051/Σ.2035/15 Νοεμ. 92 Απόφαση ΥΕΘΑ (ΦΕΚ 746 Τεύχος Β΄). γ. Ο ΣΚ 300-6/89 με όλες τις τροποποιήσεις του. Ισχύς Άρθρ.25.- Η ισχύς του παρόντος αρχίζει με την δημοσίευσή του στην Εφημερίδα της Κυβερνήσεως. (Ακολουθούν Παραρτήματα) Στο Παράρτημα Γ΄ του άνω Κανονισμού, προστέθηκε παρ. 2 στην οποία αναφέρεται ο αριθμός δωματίων του διαμερίσματος στεγάσεως και αναριθμούνται οι παρ. 2 έως5 σε 3 έως και 6 αντίστοιχα, από την υποπερίπτ. (4) της περίπτ.ε΄της με αριθ.Φ. 910/8/235459/   30 Μαρτ.-6 Απρ. 2000 (ΦΕΚ Β΄501) Απόφ. Υπ. Εθνικής Άμυνας.  Άρθρ.3.-1.Ο Σχηματισμός/4ο ΕΓ ή η υφισταμένη του Σχηματισμού Διοίκηση ή όποια έχει για το σκοπό αυτό εξουσιοδοτηθεί  δέχεται τις απαιτήσεις για στέγαση, τις ελέγχει είναι πλήρεις, όπως καθορίζεται παρακάτω, και τις διαβιβάζει στη συνέχεια στην επιτροπή στέγασης του άρθρ. 2 του παρόντος κανονισμού. 16 36.Θ.α.14 Στέγαση Αξιωματικών 2.Η επιτροπή συνερχομένη λαμβάνει υπόψη τα δικαιολογητικά αυτά και ενεργεί με οποιοδήποτε τρόπο κρίνει προς διαπίστωση της ακρίβειας αυτών και γενικά τις στεγαστικές ανάγκες του αιτούντος. Για το σκοπό αυτό είναι δυνατό να ζητήσει οιαδήποτε συμπληρωματική πληροφορία ή έγγραφο στοιχείο(ως φορολογική δήλωση, δαπάνες ιατρικής περίθαλψης, ιατρικές βεβαιώσεις κλπ). Στη συνέχεια και σε συσχετισμό με τον επείγοντα χαρακτήρα ή όχι ανάλογα με τις συνθήκες και με τις λοιπές εκκρεμείς αιτήσεις, συντάσσει σχετικό πρακτικό με το οποίο γνωματεύει για την προσωρινή εγκατάσταση στα ΣΟΑ του ενδιαφερομένου καθώς και για το χώρο που πρέπει να διατεθεί σ’ αυτόν ανάλογα με τα μέλη της οικογένειάς του. 3.Η γνωμάτευση της επιτροπής για το αν συντρέχει ή όχι περίπτωση εγκατάστασης του αιτούντος πρέπει να αιτιολογείται επαρκώς. 4.Μετά την εργασία αυτή ο πρόεδρος της επιτροπής υποβάλλει όλα τα δικαιολογητικά με το σχετικό πρακτικό γνωματεύσεως της επιτροπής, υπογεγραμμένο από όλα τα μέλη, στο αρμόδιο γραφείο το οποίο μεριμνά ιεραρχικά για την έκδοση της σχετικής διαταγής περί προσωρινής εγκαταστά-σεως του αιτούντος. 5. Η ίδια επιτροπή γνωματεύει με βάση τον κανονισμό αυτό, για κάθε ζήτημα που αφορά την κανονική λειτουργία των ΣΟΑ, το οποίο, τυχόν, θα της αποσταλλεί  για γνωμάτευση. Διοικούσες Επιτροπές Άρθρ.4.-1.Σε κάθε ΣΟΑ ή συγκρότημα ΣΟΑ συγκροτείται, με διαταγή της αρχής; που έχει αυτό το δικαίωμα, τετραμελής επιτροπή από Αξιωματι-κούς που κατοικούν σ’ αυτά υπαγόμενη απευθείας σ’ αυτόν που εκδίδει τη διαταγή. Πρόεδροι των επιτροπών αυτών θα ορίζονται εκ περιτροπής οι αρχαιότεροι από τους στεγαζομένους, σε κάθε συγκρότημα ΣΟΑ, Αξιωματικούς. Από την υποχρέωση αυτή απαλλάσσονται οι ανώτατοι Αξ/κοί, οι Συνταγματάρχες, οι Υποδιοικητές και Επιτελάρχες Σχηματισμών καθώς και οι Διοικητές Μονάδων. 2.Στις περιπτώσεις κατά τις οποίες στην πόλη που εδρεύει ο Σχηματισμός διατίθενται ΣΟΑ σε μικρή απόσταση μεταξύ τους ο διοικητής Σχηματισμού ορίζει την ίδια Διοικούσα επιτροπή ΣΟΑ. Σ΄ αυτή την περίπτωση τα μέλη των διοικουσών επιτροπών να κατανέμονται κατά συγκρότημα ΣΟΑ. 3.Η θητεία της παραπάνω επιτροπής είναι για ένα χρόνο. 4. Η επιτροπή των ΣΟΑ για τα οποία έχει συγκροτηθεί επιλαμβάνεται για κάθε ζήτημα που εμφανίζεται. Καθήκοντα Διοικούσας Επιτροπής ΄Αρθρ.5.-Η Διοικούσα επιτροπή έχει τις παρακάτω αρμοδιότητες: 1.Παραλααμβάνει τα κτίρια και τα διαχειρίζεται δια του οικείου Συντηρητού κτιρίων. προς τούτο συντάσσονται πλήρη μητρώα και λεπτομερή πρωτόκολλα που περιγράφουν όλες τις εγκαταστάσεις, τα οποία και υποβάλλονται σε αντίγραφο στο 4ο ΕΓ του Σχηματισμού. 2.παραδίδει, με λεπτομερές πρωτόκολλο, σε κάθε ένοικο το διαμέρισμά του. 3.Εξασφαλίζει την καλή λειτουργία του κτιρίου και καταλογίζει στον υπεύθυνο κάθε φθορά από μη συνήθη χρήση, τη δαπάνη αποκατάστασης όπως καθορίζεται στον παρόντα κανονισμό. 4.Εξασφαλίζει την καλή λειτουργία του κτιρίου με το προσωπικό που διατίθεται στη φρουρά. 5.Υποβάλλει τις προτάσεις της και προκαλεί διαταγές της Διοικήσεως για κάθε ζήτημα το οποίο χρειάζεται ρύθμιση. 6.Αναφέρει αυθημερόν στον Σχηματισμό περί της τυχόν αποχωρήσεως ενοίκου αξιωματικού από το διαμέρισμα που του έχει διατεθεί λόγω μεταθέσεως ή άλλης αιτίας, ή εάν υπάρχουν κλειστά και αχρησιμοποίητα διαμερίσματα παρότι αυτά έχουν διατεθεί σε Αξιωματικούς. 7.Ποβαίνει, με βάση τις διατάξεις που ισχύουν, δια του Συντηρητού κτιρίων στην αποκατάσταση των γενομένων φθορών ή ζημιών από υπαιτιότητα των ενοίκων και σε βάρος αυτών. 8.Παρακολουθεί και εκδίδει τις εντολές και οδηγίες που αναγκαιούν για την καθαριότητα του κτιρίου. 9.Προκαλεί, μετά από εισήγηση του Συντηρητού κτιρίων, τις διαταγές του Σχηματισμού για την κατά καιρούς απολύμανση αποθηκών ύδατος, άλλων κοινοχρήστων χώρων κλπ.. Συντήρηση-Δαπάνες Άρθρ.6.-1.Οι Διοικούσες Επιτροπές των ΣΟΑ υποβάλλουν στο 4ο ΕΓ του οικείου Σχηματισμού ή Συγκροτήματος τις εκθέσεις απαιτουμένων δαπανών για τη συντήρηση αυτών. 2.Με βάση τις παραπάνω εκθέσεις οι Σχηματισμοί ή τα Συγκροτήματα ενεργούν για την διάθεση πιστώσεων. 3.Κατά τα λοιπά ισχύει το λογιστικό σύστημα δαπανών του Στρατού γενικά. Συντηρητές ΣΟΑ Αρθρ.7.-1.Τα καθήκοντα του Διαχειριστού (συντηρητού) ΣΟΑ δύναται να ανατεθούν: (Αντί για τη σελ.694,11(β)  Σελ. 694,11(γ) Τεύχος 1387 Σελ. 99 17 Στέγαση Αξιωματικών 36.Θ.α.14 α. Σε Αξ/κούς ελαφράς υπηρεσίας γραφείου καθώς και  σε όσους απαλλάσσονται από κάθε άλλη υπηρεσία. β. Στους Συντηρητές κτιρίων των Στρατοπέδων πλησίον των οποίων ευρίσκονται τα ΣΟΑ. γ. Στους νεώτερους από τους κατοικούντες Αξιωματικούς. 2.Η διάρκεια εκτέλεσης των καθηκόντων για όλες τις παραπάνω περιπτώσεις θα είναι ετησία, δυναμένη να παραταθεί για άλλα δύο (2) εξάμηνα. Καθήκοντα Συντηρητού Κτιρίων ΣΟΑ Άρθρ.8.-1.Παραλαμβάνει τα κτίρια όπως καθορίζεται στο άρθρ. 5 και διαχειρίζεται αυτά υπεύθυνα, παρακολουθούμενος και ελεγχόμενος στο έργο του από την Διοικούσα Επιτροπή. 2.Παραδίδει σε καλή κατάσταση με πρωτόκολλο τα διαμερίσματα μόλις εκδοθεί διαταγή στέγασης. επίσης παραλαμβάνει με πρωτόκολλο τα διαμερίσματα μόλις εκδοθεί διαταγή αποστέγασης και ενημερώνει την Διοικούσα Επιτροπή και τον ένοικο αξιωματικό για κάθε φθορά από μη συνήθη χρήση, για την άμεση αποκατάσταση όπως καθορίζεται στο άρθρ. 5. 3.Τηρεί τα αναγκαιούντα για την καλή διεξαγωγή της υπηρεσίας του βιβλία(Μητρώα οικημάτων και διαμερισμάτων, βιβλία διαχειρίσεως καυσίμων, βιβλίο καταλογισμού δαπανών). 4.Ενδιαφέρεται και φροντίζει για την άρτια συντήρηση των κτιρίων και την άμεση αποκατά-σταση κάθε φθοράς, όπως καθορίζεται με τον κανονισμό αυτό. 5.Ενεργεί για την γρήγορη αποκατάσταση των φθορών που δεν επιδέχονται αναβολή και εξασφαλίζει την συνέχιση της κανονικής λειτουρ-γίας των ΣΟΑ. 6.Ο Συντηρητής παρακολουθεί και αναφέρει αμέσως στη διοικούσα επιτροπή την εκκένωση οποιουδήποτε διαμερίσματος, καθώς και την μη έγκαιρη αποχώρηση κάθε στρατιωτικού. 7.Επίσης αναφέρει για κάθε διαμέρισμα το οποίο επί μακρόν παραμένει κλειστό, έστω και εάν ο ενοικών Αξιωματικός ανέφερε ή όχι την προσωρινή ή οριστική αποχώρησή τους από τη φρουρά. 8.Εισηγείται στην Διοικούσα Επιτροπή για την κατά καιρούς απολύμανση αποθηκών ύδατος, άλλων κοινοχρήστων χώρων κ.λπ. 9.Ο Συντηρητής κτιρίων επιβλέπει το συνεργείο συντηρήσεως. Σελ. 694,12(γ) Teύχος 1387 Σελ.100 Οικοφύλακες (θυρωροί)

[Source: greek_legal_code_raptarchis | Tokens: 42368]